gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu ceb gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu hi gu gu gu gu gu gu gu fr gu gu gu gu fr gu gu gu gu gu gu gu gu gu gu gu fr gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ : જય-વિજય (ઉતાર-ચડાવ -૫)
આઇ વૉન્ટ લેટ યુ વિન!
1  |  2  |  3  |  4  |  5  |
આ જ જીદે સુવર્ણાદેવી બૂઝવા આવેલી જીવનજ્યોતને ટમટમાવી રહ્યાં છે. મનના અગધ ઊંડાણે જીવનગાથાની સરિતા એકડે એકથી વહી રહી છે.
આ જુઓ, અમૂલખના દેહાંતે હું મહારાષ્ટ્રની પ્રથમ મહિલા મુખ્ય પ્રધાન બની... અપાર વૈભવ સાથે હતો, અતુલનીય પાવર. પહેલું કામ પાર્ટીમાં મારા વિરોધીઓનો સફાયો કરવાનું કર્યું. આમાં માલિનીને કહેવું ન પડે.
દરમ્યાન તેને વૈધવ્ય આવ્યું. મુરલીના દેહાંતે ફરક એ પડ્યો કે કિશોરાવસ્થામાં પ્રવેશેલા અજય પર વૉચ રાખનાર કોઈ ન રહ્યું. હું-માલિની પૉલિટિક્સમાં વ્યસ્ત.
કોલાબાથી અમે મલબાર હિલના પૅલેસમાં શિફ્ટ થયાં. બે ટર્મમાં તો અમે સાત પેઢીનો જાણે જોગ કરી લીધો. બીજા રાજકારણીઓની જેમ મારાથી સાદગીનો દંભ ન થતો. મારું ઐશ્વર્ય ટીકાપાત્ર બનતું. એને સંતુલિત કરવા મેં શરૂ કરાવેલી ગરીબો માટેની રાહતદરની યોજનાની સફળતાએ વિરોધીઓનાં મોં બંધ કરી દીધાં. પ્રજાના મતે હું તારણહાર હતી. ઈવન અમૂલખને મેં જનમાનસમાંથી ભુલાવી દીધા.
‘દીદી, એક પ્રૉબ્લેમ થયો છે...’ એક દહાડો માલિનીએ ખચકાતા વાત મૂકી, ‘ફિલ્મસ્ટાર કરણ ખાનની રેવ પાર્ટીમાં પડેલા દરોડામાં અજય પણ ઝડપાયો છે.’
હેં! મને બીજો જ આંચકો લાગ્યો, ‘અજય એટલો મોટો થઈ ગયો!’
‘કાંડે ઘડિયાળ બાંધવાથી સમય બંધાતો નથી દીદી... આમ તો જુઓ. તમે પણ ફિફ્ટી પ્લસ થયાં...’ ટકોર કરીને માલિનીએ ખટકો જગાવેલો, ‘અજયના રંગઢંગ મને ઠીક નથી લાગતા. આમ તે કોઈનું ખૂન કરે તોય વાંધો નહીં, પણ છાપે ચડવાની શી જરૂર! બેવકૂફ સમજતો નથી કે કાલે તમારો વારસો તેણે જાળવવાનો છે...’
બેશક, માલિની પાર્ટીમાં નંબર ટૂ તરીકે પોતાને સ્થાપિત કરી ચૂકી હતી ને જ્યારે નંબર વનનું એટલે કે મારું પદ ખાલી પડે ત્યાં તે હકથી અજયને ખુરસી પર બેસાડી દે એવી તેની ગણતરી ખોટી નહોતી, જ્યાં સુધી તે મારી સલામતી જાળવે!
રેવ પાર્ટીના દરોડામાંથી દીકરાને છાવરવાનું કામ માલિની માટે કપરું નહોતું. તેણે તો પોતાની ચિંતા દીદી સાથે વહેંચી હતી; પણ સત્તામાં સ્વની વધુ નજીક આવ્યા પછી મમતા, મમત્વ જેવા શબ્દો મારી ડિક્શનરીમાં રહ્યા નહોતા. માલિનીને આશ્વસ્ત કરવાને બદલે હું અક્કડ રહી : તારા દીકરાને કાબૂમાં રાખ, નહીં તો તે આપણી લંકા ડુબાડવાનો!
પણ અજય સુધરવાથી રહ્યો. ઊલટું એક વાર તો નશાની હાલતમાં બેફામ ડ્રાઇવ કરીને તેણે ફુટપાથ પર સૂતેલા ચાર મજૂરોને કચડી નાખ્યા! માલિનીએ માંડ બધું થાળે પાડ્યું, ર્કોટમાંથી ક્લીન ચિટ મેળવી.
તેને પરણાવવાથી કદાચ સુધારો આવે એમ માનીને લગ્ન લીધાં. માલિની એવી ઘેલી બની કે ન પૂછો. ભવ્યાતિભવ્ય ઉજવણીની તૈયારી માંડી. મેં તેને ઘણી વારી કે રાજ્યમાં દુકાળની સ્થિતિ છે ત્યારે વૈભવનું પ્રદર્શન વરવું લાગશે. આમ પણ અજયનાં કરતૂતોને કારણે વિરોધીઓને હથિયાર મળી ગયું છે...
મારી ચિંતા સ્વાભાવિક હતી, પણ માલિની ન માની : ઘ્પ્ના ભત્રીજાનાં લગ્ન તો તેના મોભારૂપ જ હોવાં જોઈએને! વરકન્યાને તેણે આઝાદ મેદાનમાં ૨૧ તોપોની સલામી પણ દેવડાવી હતી. પ્રોટોકૉલનો આ ચોખ્ખો ભંગ હતો. એ મદનું વિપક્ષે ઇચ્છિત પરિણામ આવ્યું. અમે સત્તા ગુમાવી, વિરોધીઓએ ભ્રક્ટાચારના આરોપમાં મને જેલમાં ધકેલી.
ઓહ, કેવા કાળરૂપા એ દિવસો. બ્યુરોક્રેટ્સ, દેશના ટૉપમોસ્ટ ફાઇનૅન્સ કન્સલ્ટન્ટને હાયર કરીને માલિનીએ પુરાવાઓ પાંગળા કર્યા ને હું નિર્દોષ છૂટી!
‘આ માત્ર તમારા માટે નથી દીદી... હવે પછીના ઇલેક્શનમાં ઘ્પ્પદ અજયને મળે એવી મારી ઇચ્છા છે.’
વાહ રે માત, તારી અભિલાષા! ઇલેક્શન મારા ચાર્મથી હું જીતું ને ખુરસી તારા દીકરાને? એ સંભવ નહોતું. મરતાં સુધી હું સત્તા છોડવાની નહીં! પણ એવું માલિનીને કહીને શા માટે તેના પ્રયત્નોમાં કચાશ આણવી? ઊલટું હા કહીશ તો તે એડીચોટીનું જોર લગાવશે...
‘માની ગાદી દીકરાને જ હોયને...’ મોઘમ કહીને મેં તેને ભ્રમમાં રાખી.
મારા માટે એ ચૂંટણી કરો યા મરો જેવી હતી. મને જેલમાં ધકેલનારાઓ પ્રત્યે ખુન્નસ હતું. સત્તા મળે તો તેમને હું મસળી નાખવાની... મેં તેજાબી ભાષણો કયાર઼્, જંગી રૅલી કાઢી. વિરોધીઓના રાજમાં આતંકવાદી હુમલા થયેલા એની ઝાટકણી કાઢી. મરાઠીવાદનો ચહેરો હિન્દુવાદીમાં તબદીલ કરીને મેં ચૂંટણી જીતી દેખાડી.
‘દીદી, ઘ્પ્ તો અજય બનશેને...’
મુખ્ય પ્રધાન તરીકે અજયનું નામ મૂકવાને બદલે મેં પાર્ટીની સામાન્ય બેઠકમાં મારા નામ પર મંજૂરીની મહોર મરાવી એથી માલિની ગિન્નાઈ હતી. એકાંતમાં ઝઘડી : તમને અજયની પરવા નથી? હવે તો તેને થાળે પાડો...
‘પછી મારે શું મંજીરા વગાડવા? અજયને કહે કે પહેલાં તે લાયકાત તો મેળવે... બાકી હું જીવું છું ત્યાં સુધી ગાદી પર તો હું જ બેસવાની!’
હું જીવું છું ત્યાં સુધી...
ચોક્કસ આ શબ્દોએ માલિનીને મને મારવા પ્રેરી. બહુ ખોફનાક ચાલ રમી ગઈ તે. બાકી મને સ્લો પૉઇઝન દેવાની હિંમત, દાનત અને તક બીજા કોઈ પાસે નથી; પણ તેં હજી મને પહેચાની નથી માલિની! મને મારા મૃત્યુનો ગમ નથી, હું તો સત્તાવાર મુખ્ય પ્રધાન તરીકે મરી રહી છું; પણ જતાં પહેલાં તારું જીવન દોજખ બનાવીને જવાની! તારી જીતને હારમાં બદલીને જવાની... મારો નિર્ધાર આજે પણ એ જ છે : આપણી બાજીમાં જય-વિજય તો મારા જ પક્ષે હોવાના!
હુકમનો આખરી એક્કો કાઢવાની વેળા આવી ગઈ! પણ એ માટે વખત ઓછો છે... ઝડપ કર સુવર્ણા!
અને તેમણે આંખો ખોલી. આદર્શને જોઈને હોઠ મલક્યા. આ તો એ જ ડૉક્ટર! મને હોંશમાં આવતી જોઈને કેવાં સતર્ક થઈ ગયો! હવે દેર નથી કરવી.
‘તમારા સેલફોનમાં નેટ ચાલશે? ગુડ. હું કહું એ ઈ-મેઇલ અકાઉન્ટ ખોલો તો.’
તેમના સ્વરમાં મક્કમતા હતી, ‘વાસંતીક્જીમેઇલડૉટકૉમ, પાસવર્ડ છે ૬૦૬૩૬૭૫૮૯૧. હા, વાસંતી મારી માનું નામ છે ને આ મારો સ્વિસ બૅન્કનો અકાઉન્ટ-નંબર છે.’
ઓહ! આદર્શને હળવો ઝાટકો લાગ્યો.
‘એના ડ્રાફ્ટ-ફોલ્ડરમાં એક ઈ-મેઇલ છે. વિડિયો-ફુટેજનું અટૅચમેન્ટ છે. એને ફૉર્વર્ડ કર, એજીએમક્જીમેઇલડૉટકૉમ પર.’
આદર્શને વધુ ઓળખની જરૂર નહોતી. સિદ્ધાંતનિષ્ઠ અખબારનવીસને કોણ ન ઓળખે?
‘ઇફ યુ રિમેમ્બર, માલિનીના દીકરાએ ફુટપાથ પરના મજૂરો પર કાર ચડાવી દીધેલી... યા, ર્કોટમાં તો તે નિર્દોષ છૂટ્યો, પણ એ માટે માલિનીએ સાક્ષી ખરીદ્યા, જજને ખરીદ્યા એ તમામનો ચિતાર આ વિડિયોમાં છે... થોડા ભ્રક્ટાચારના પુરાવા પણ ખરા... લખી નાખ તંત્રીને કે આવી બાઈ રાજ્યની ધુરા સંભાળે તો એ તમારા પત્રકારત્વના આદર્શને લાંછનરૂપ હશે!’
હાંફી ગયાં દીદી, ‘આની કૉપી તારી પાસે પણ રાખજે. પત્રકાર ફેઇલ જાય તો ડૉક્ટર જનજાગૃતિની સુવાસ ફેલાવશે એવી આશા અસ્થાને નહીં ગણાય.’
કેટલી કુનેહથી દીદીએ માલિની વિરુદ્ધ પુરાવા સમેટ્યા હશે. જતાં-જતાં તેમની રાજકીય કારકિર્દી પર અણુબૉમ્બ ચાંપીને જવાની!
‘મને સ્લો પૉઇઝન આપનારીને હું બક્ષતી હોઈશ!’ તેમના હોઠ વંકાયા, ‘બસ, હવે તેનો પરાભવ જોવાની ઇચ્છા બાકી રહે છે!’
અને ખરેખર, તેમના શ્વાસોની ડોર ત્યાં તૂટી નહીં.
ગો દીદી... તારી હવે જરૂર નથી.
માલિની રોજ પ્રાર્થના કરે છે, પણ ફળતી નથી. જાણે દીદી કેમ મરતી નથી! ઘણું થયું અમારી વચ્ચે, પણ વિજેતા દીદી રહી. હિરોઇન દીદી, નરેન્દ્રની પ્રથમ પસંદ દીદી... તેને બોટ્યો ત્યારે જાણ્યું કે દીદી માટે તો તે માત્ર ટાઇમપાસ હતો! હું પરણી, મારે દીકરો જન્મ્યો. મારી એ ખુશીને પણ ગ્રહણ લાગ્યું. અજય પ્રૉબ્લેમ ચાઇલ્ડ નીકળ્યો. તોય હું મા. દીદીએ મારા દીકરા ખાતર ખુરસી ખાલી ન કરી તો જાતે તેમના ખોરાકમાં ઝેર ભેળવીને મેં તેમને મરણપથારીએ લાવી દીધાં છે. પેલા કુક ચંદ્રેશને કાપીને લાશ દરિયામાં વહાવી દીધી છે. મારા માણસોને આવા કામની ફાવટ છે. દીદીને પૉઇઝન અપાયાની વાત જાહેર પણ થઈ તો મારે તો બિચારા ચંદ્રેશને જ આગળ કરવાનો જે ક્યારેય પકડાવાનો નથી!
- અને દીદી બચવાનાં નથી. અહીં તેમની સ્મશાનયાત્રા નીકળે કે ત્યાં મારા અજયની તાજપોશી! હવાઈ કિલ્લા બાંધતાં માલિનીને દીકરાએ મુંબઈથી ફોન રણકાવીને જાગ્રત કયાર઼્ : મા, જરા ટીવી જો. મારો-તારો વિડિયો ફરતો થયો છે!
‘ચુકાદો મારા દીકરાની ફેવરમાં ન આવ્યો જજસાહેબ તો કાલનો સૂરજ તમે નહીં જુઓ.’
ટીવી-સ્ક્રીન પર ટેલિકાસ્ટ થતી ફિલ્મ જોઈને માલિનીદેવી થીજી ગયાં. અજયને હિટ ઍન્ડ રન કેસમાં નિર્દોષ છોડાવવા પોતે લીધેલી જહેમતની કોઈએ ટેપ ઉતારી છે!
સમસમી ગયાં માલિનીદેવી. હવે સમજાય છે કે આ બધી બેઠકો ફાર્મહાઉસમાં યોજવાનું સૂચન દીદીનું જ હતું. તેમણે છૂપા કૅમેરાથી રેકૉર્ડિંગ કરાવ્યું હોય...
કૅમેરા. તેમની રૂમનો CCTV કૅમેરા બગડ્યો છે. એનો અર્થ જ એ કે હૉસ્પિટલમાંથી કોઈ દીદીનું મળતિયું છે ને તેના દ્વારા દીદીએ જ આ સામગ્રી મીડિયામાં પહોંચાડી હોય!
તેમની ગળચી દબાવવાના ઝનૂને માલિનીદેવી દોડતાં ત્ઘ્શ્ સુધી પહોંચ્યાં, પણ કાચનો દરવાજો ખોલીને અંદર પ્રવેશતાં આંખો ફાટી ગઈ.
માલિનીની ત્રસ્ત હાલતનો લુત્ફ લઈને સુવર્ણાદેવીએ હોઠ વંકાવ્યા. એ સ્મિત વિજયનું હતું. એનો સાક્ષી માલિનીદેવી ઉપરાંત આદર્શ હતો. તેમની નજરો કહેતી હતી : લે, લેતી જા!
- બસ, એ સાથે સુવર્ણાદેવીએ ડોક ઢાળી દીધી.
દીદીને હરાવવાની બાજી જીતીને પણ હારી ગયેલાં માલિનીદેવી તમ્મર ખાઈ ઢળી પડ્યાં. ઇમર્જન્સી બેલ વગાડીને સ્ટાફને એકત્રિત કરનાર ડૉ. આદર્શે સલૂકાઈથી કહ્યું : લાગે છે કે દીદીના જવાનો આઘાત મૅડમ બરદાસ્ત ન કરી શક્યાં!
હળવેથી તેણે સુવર્ણાદેવીની પાંપણના પડદા વાસી દીધા.
કથાના ઉપસંહારમાં એટલું જ કે લોકલાડીલા નેતાને જનતાએ ભાવભીની વિદાય આપી. માલિની-અજય પર ફિટકાર વરસ્યો. કેન્દ્રમાંથી ઉચ્ચ સ્તરીય તપાસના આદેશે હાલ તો બેઉ જેલમાં છે. માલિની સત્તામાં હોત તો હૉસ્પિટલના મળતિયા સ્ટાફને દંડી ચૂક્યાં હોત, પણ હવે શું?
‘આ બધું દીદીનું કારસ્તાન છે.’ માલિની તો મુત્સદ્દીની જેમ હજી કાબૂ રાખી શકે, બળાપો કાઢતો અજય એક વાર જીભ કચરી દે છે, ‘માએ તેમને સ્લો પૉઇઝનિંગથી મારવા ચાહ્યાં તો તે અમારી જ ગેમ કરી ગયાં!’
પત્યું. દીદીને ઝેર અપાયાની વાતે હોબાળો મચ્યો. માલિની ગમે એટલું દીકરાની દુર્બુદ્ધિને કોસે, એટલું તો તય હતું કે દીદીએ આપેલો પરાજય હવે કદીયે વિજયમાં બદલાવાનો નહોતો...
આ બધામાં પોતાને ફિલ્મ કોણે મોકલી એ તો અખબારનવીસ પણ જાણી શક્યા નહીં. મરણપથારીએ પડેલાં દીદી આવું કરી શકે એમ તો કહેવાય પણ કેમ?
એકમાત્ર ડૉ. આદર્શને એની જાણ છે, પણ તે તો સૌથી અજાણ રાખી દરદીઓની સેવાના પોતાના મનગમતા કામમાં ડૂબી ગયા છે!
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.